Bushiri: Opod ondersoek steeds klagte van afpersing | Maroela Media
Die "profeet" Shepherd Bushiri. Foti: Facebook
Die onafhanklike polisie-ondersoekdirektoraat (Opod) ondersoek steeds aantygings van die selfverklaarde profeet Shepher Bushiri, sê Ndikela Cola, woordvoerder van Opod, hoewel die ondersoek bemoeilik word deur die feit dat Bushiri landuit gevlug het.
Bushiri se regsverteenwoordiger het in 2018 namens hom aanklagte van korrupsie en afpersing teen die polisie aanhangig gemaak.
Bushiri beweer dat die betrokke polisiebeamptes wat destyds bewerings van verkragting teen hom ondersoek het, hom probeer afpers het om vir hulle kontant te gee in ruil daarvoor dat hulle die verkragtingsklagte teen hom sou laat verdwyn.
Opod moet belangrike inligting rakende die bewerings teen die polisie en getuieverklarings van Bushiri bekom om sodoende ondersoek na sy bewerings in te stel.
Bushiri en sy vrou, Mary, het verlede week na Malawi gevlug kort nadat hulle op borgtog vrygelaat is. Daar is reeds met die proses begin om die Bushiris te laat uitlewer.
"Sy swak samewerking, besige skedule en nie-beskikbaarheid het die ondersoekproses tot stilstand gebring aangesien belangrike inligting wat benodig word om met die proses voort te gaan, nie van hom as die slagoffer in hierdie saak verkry kan word nie," sê Cola.
In die nuus Opod Shepherd Bushiri
Wat 'n grap is ons regsttelsel nie! Julle moes mos daaraan gedink het dat hy sal vlug. Maar vir 'n profeet is hy maat 'n swak voorbeeld. Net soos a n c ….
soos die prisedit van die ander land ook ontsnap het iut SA kan MM nog daai saak onthou dalk
Dit klink soos n verskoning vir hulle swak werk. Hulle het oorgenoeg tyd gehad voor die Pastoor gevlug het om die saak aan te spreek.
Maak nie sin nie, miskien is die aantuigings
teen die polisie waar.
Tussen die klomp en die pote gaan daar beslis 'n groot gelieg van kom pffft. Die regstelsel moes gedink het, maar nee hulle is slim baie slim tsssk. Geld praat